51 ngut kiwa dang yoh COVID-19 wa kynthup ya uwa dai cha wa uwi u pulit – Wyrta\nU DHS (MI) ka jylla Meghalaya u Dr. Aman War, ynne ka sngi ka 6 tarik da pyntip u wa kiwa dang yoh COVID-19 hapoh ka jylla da em ki 51 ngut katwa kiwa chait da em ki 6 ngut.\nNa kini ki 51 ngut, ha East Khasi Hills da em 17 kiwa kynthup leh ya 6 ngut ki bru paidbah, 1 Traffic Police uwa yachem wa uwa na East Jaiñtia Hills ha Mawiong, ki BSF 7 ngut, kiwi ki chnat chipai 3 ngut.\nHa West Garo Hills kiwa dang yoh toh 14 ngut ki BSF, West Jaiñtia Hill (1), Ri Bhoi (19) heiwa ki bru paidbah toh 4 ngut wa 15 ngut na kiwi ki chnat chipai.\nNa kiwa dang yoh thymme ki bru paidbah toh 3 ngut kiwa krehkaam ha ki kaam i chait i khiah wa kynthup ya u Ward Boy ha Civil Hospital Shillong wa u Pharmacist, u Ward Boy ha NEIGRIHMS, 1 wa yabi na NEIGRIHMS, 1 wa liwan na Bihar, uwi wa dai cha ha Khyndailad (Police Bazaar) kawa lai phah Check Up ha Woodland Hospital kawa da phah won cha Nazareth Hospital wei da Test ha NEIGRIHMS. Ha Ri Bhoi kiwa dang yoh thymme ki bru paidbah (4) toh kiwa dang liwan na baar jylla. Ha West Jaiñtia Hills toh u khon yong uwi na kiwa yoh COVID-19.\nNa ki 6 ngut kiwa dang chait waroh toh kiwa na East Khasi Hill kiwa 5 ngut ki bru paidbah wa 1 u BSF.\nEast Khasi Hill: 498 (BSF-194, ki bru paidbah-243, kiwi ki chnat chipai-61)\nRi Bhoi: 70\nWest Garo Hills: 29\nWaroh kiwa dang em ya uni u khñiang da em ki 640 ngut, kiwa chait 345 ngut wa 5 ngut kiwa yap iwa da poi waroh 990 ngut kiwa da dep yoh COVID-19 hapoh ka Meghalaya.\nWaroh ki Sample wa da phah Test da em ki 39782 tylli, kiwa man Negative da em ki 38412 tylli, kiwa dang yang Result da em ki 380 tylli.\nKiwa liwan chapoh ka jylla da em ki 25767 ngut.